Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ br.: 87/08, 86/09, 92/10, 105/10, 90/11, 5/12, 16/12, 86/12, 126/12. – pročišćeni tekst, 94/13, 152/14, 7/17. i 68/18), **Osnovna škola Sidonije Rubido Erdödy, Gornja Rijeka, Jablanova 1**, **48268 Gornja Rijeka,** raspisuje

# N A T J E Č A J

**za radno mjesto:**

* **učitelj/ica razredne nastave** – **nastava u kući,** određeno (najdulje do kraja nastavne 2018./2019. godine), nepuno radno vrijeme – 16 sati ukupnog tjednog radnog vremena, 1 izvršitelj/ica.

Nastava u kući izvodit će se izvan mjesta sjedišta Osnovne škole Sidonije Rubido Erdödy, Gornja Rijeka.

**Opći i posebni uvjeti:** prema Zakonu o odgoju i obrazovanju u osnovnoj i srednjoj školi („Narodne novine“ br.: 87/08, 86/09, 92/10, 105/10, 90/11, 5/12, 16/12, 86/12, 126/12. – pročišćeni tekst, 94/13, 152/14, 7/17. i 68/18) i Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu („Narodne novine“ br.: 47/96. i 56/01).

**Uz pisanu prijavu na natječaj kandidati su dužni priložiti:**

* životopis,
* dokaz o vrsti i stupnju stručne spreme (preslik),
* domovnicu (preslik),
* uvjerenje da se protiv kandidata ne vodi kazneni postupak (preslik - ne starije od 6 mjeseci),
* potvrdu Hrvatskog zavoda za mirovinsko osiguranje o podacima evidentiranim u matičnoj evidenciji Zavoda (preslik) ili elektronički zapis.

Kandidat/kinja iz članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji („Narodne novine“ br.: 121/2017) koji ostvaruje pravo prednosti pri zapošljavanju dužan je uz prijavu na natječaj priložiti sve dokaze o ispunjavanju traženih uvjeta iz natječaja, te dostaviti i dokaze iz stavka 1. članka 103. navedenog Zakona u svrhu ostvarivanja prava prednosti pri zapošljavanju - poveznica na internetsku stranicu Ministarstva hrvatskih branitelja RH na kojoj su navedeni dokazi potrebni za ostvarivanje prava prednosti pri zapošljavanju je: <https://branitelji.gov.hr/zaposljavanje-843/843>

Kandidat/kinja koji ostvaruje pravo prednosti pri zapošljavanju prema drugim posebnim zakonima, dužan je u prijavi na natječaj pozvati se na to pravo, te uz prijavu na natječaj priložiti sve dokaze o ispunjavanju traženih uvjeta iz natječaja i propisanu dokumentaciju prema posebnom zakonu.

**Rok za podnošenje pisanih prijava**: osam (8) dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje (Ispostava Križevci), te mrežnoj stranici i oglasnim pločama škole.

Na natječaj se mogu javiti osobe oba spola.

Pisane prijave s traženom dokumentacijom dostaviti na adresu: **Osnovna škola Sidonije Rubido Erdödy, Gornja Rijeka, Jablanova 1**, **48268 Gornja Rijeka**, ***s naznakom: „za natječaj“.***

Nepotpune i nepravovremene prijave neće se razmatrati.

O rezultatima natječaja kandidat/i/kinje će biti obaviješteni na isti način i u istom roku.

Podnošenjem prijave na natječaj kandidat/i/kinje su izričito suglasn/i/e da Osnovna škola Sidonije Rubido Erdödy, Gornja Rijeka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Natječaj je objavljen dana **05. prosinca 2018.** na mrežnim stranicama i oglasnoj ploči Hrvatskog zavoda za zapošljavanje (Ispostava Križevci), te mrežnoj stranici i oglasnim pločama škole.

KLASA: 100-01/18-01/07

URBROJ: 2137-45-01-18-2 Ravnatelj:

Gornja Rijeka, 05. prosinca 2018. Darko Zvonar, dipl. učitelj